इतहासक महत्तव :- गाथा साहित्य इतहास दी कड़ियै गी जोड़ने आस्तै अपने च कईं सूत्तर रखदा ऐ। डोगरी सहित्य च नेईं मती समग्गरी ऐ जिसदे अधार पर इतहास दी बिस्सरी दी कड़ियां जोड़ी जाई सकदियां न। बावा भैड़ ते बवा सुरगल दी कारकें गी पढ़ियै इआं बजोंदा ए जे कुसै बेल्लै डुग्गर प्रदेश च नाग जाति दा राज हा। डुग्गर दा आदि राजा वासुकि नाग हा। उसदे वंशजें डुग्गर च कई नग्गर ग्रां ते बस्तियां बसाइयां। नागें दी लड़ाई, इक आक्रमक जाति कन्ने जेदा सरदार मंडलीक हा हुन्दी रौह्‌न्दी ही। इयां गै डुग्गर च स्थापत सामंतवादी व्यवस्था दी झलक बी असेंगी डोगरी गाथाएं च मिलदी ऐ ते सामंतवाद दी क्रूरता दा शकार बने दे निरीह, असमर्थ ते बे-सहारा लोकें दियं गाथां डोगरी च मतियां न।